**MOLITVA VJERNIKA**

**7. VAZMENA NEDJELJA – B (13. 5. 2018.)**

1. Za Crkvu, da svijetom hrabro širi Kristovu poruku vjere, nade i ljubavi. Molimo Te.
2. Za papu Franju, biskupa Josipa kao i sve biskupe, svećenike, redovnike i redovnice, da budu pravi primjeri ljubavi prema bližnjima i potrebitima. Molimo Te.
3. Za sve nas ovdje okupljene oko euharistijskog stola, da nas čuvaš od Zloga i da nam daš hrabrosti da se ne bojimo *ne biti* od ovoga svijeta. Molimo Te.
4. Za svu bolesnu braću i sestre, kao i za one u potrebi, da ozdrave i nikada ne izgube vjeru u Tebe, već da im uvijek budeš oslonac, utočište i izvor snage i nade za nošenje životnih križeva. Molimo Te.
5. Za sve one koji još nisu povjerovali u Tebe, da otvoriš oči njihovim srcima kako bi progledali i spoznali da si samo ti pravi put, istina i život. Molimo Te.
6. Za progonjenu braću kršćane kao i sve one koji trpe nepravdu, smiluj im se te im daj snage da ustraju u ispovijedanju vjere u Tebe, jedinoga Boga i Spasitelja. Molimo Te.
7. Za preminulu našu braću i sestre, da ih primiš u svoje divno Kraljevstvo gdje će gledati Tebe, jedinoga Boga, licem u lice. Molimo Te.